**Primeşte-mă Iisuse**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primeşte-mă Iisuse

Pe palme ţin o rază la ceas de-nchinăciune

Ce-mi luminează calea şi-n suflet se coboară,

Simt cerul că-i deschis, sălaş de rugăciune,

Adâncul se preface în ram de primăvară.

Şi iată-mă-n genunchi bătând la uşa sfântă,

Deschide-mi, Doamne, că-s oaia rătăcită!

Primeşte-mă Iisuse, căci răul se împlântă

Ştiind că n-am voinţă, iar calea-i sărăcită!

Veni-ta săptămâna de chin şi patimi grele

Când Tu de bunăvoie vei merge către moarte,

Dă-mi crucea, Doamne, că-s patimile mele

Sau lasă-mă cu Tine s-o duc pe mai departe.

Privesc către Glogota ce eu ţi-am ridicat-o

Prin multele păcate şi viaţa-mi fără lege,

Orânduirea-ţi sfântă cu voia am stricat-o,

Iar cel viclean şi negru ca roadă mă culege.

.

Mă lupt Iisuse, din somn să mă trezesc,

Să nu ajung cumva smochin neroditor,

Iar untdelemnul nicicând să îl sfârşesc

Şi candelă să-mi ardă cu foc nepieritor.

Aş vrea acum să-ţi spăl a Tale tălpi, Iisuse,

La fel ca păcătoasa, cu lacrimă curată,

Să le sărut umilă căci sunt de mir atinse,

Apoi să-mi iau suflarea de răutăţi iertată.